pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-‘บิ๊กอู๋’ หารืออิสราเอล ส่งแรงงานไทยไปทำงานเพิ่มกว่า 5 พันคน
วันพฤหัสบดีที่ 17 พฤษภาคม 2561
‘บิ๊กอู๋’ หารืออิสราเอล ส่งแรงงานไทยไปทํางานเพิ่มกว่า 5 พันคน
รมว.แรงงาน หารือประเด็นด้านแรงงานกับเอกอัครราชทูตอิสราเอลประจําประเทศไทย ในปีนี้ทางอิสราเอลจะเปิดโควต้าให้แรงงานไทย 5,000 คน โดยคัดเลือกผ่านโครงการ TIC ดูแลด้านสุขภาพ มีหลัก ประกันสังคม พร้อมเดินหน้าแก้ปัญหายาเสพติด
พล.ต.อ.อดุลย์ แสงสิงแก้ว รัฐมนตรีว่าการกระทรวงแรงงาน ให้การต้อนรับ นายเมอีร์ ชโลโม เอกอัครราชทูตอิสราเอลประจําประเทศไทย และคณะเข้าเยี่ยมคารวะ ณ ห้องรับรองรัฐมนตรีว่าการกระทรวงแรงงาน ชั้น 6 อาคารกระทรวงแรงงาน วันนี้ (17 พ.ค. 61) เวลา 10.30 น. โดยหารือประเด็นความร่วมมือให้มีการจัดการด้านการตรวจสุขภาพประจําปีและกําหนดโรคต้องห้าม/พาหะของโรคสําหรับแรงงานไทยที่เดินทางไปทํางานในอิสราเอล การบังคับใช้กฎหมายในการคุ้มครองสิทธิของแรงงานไทยตามสัญญาจ้าง การป้องกันและแก้ไขปัญหายาเสพติดในกลุ่มแรงงานไทยที่ทํางานในอิสราเอล โดยจะปรับปรุงกระบวนการคัดเลือกและจัดส่งแรงงานไทยไปทํางานในอิสราเอล กลไกการให้ความคุ้มครองและช่วยเหลือแรงงานไทย และการพัฒนาศักยภาพแรงงานก่อนเดินทางไปทํางาน โดยการอบรมเพื่อพัฒนาความรู้ความสามารถด้านทักษะเกษตรแก่แรงงานที่ได้รับการคัดเลือกเข้าร่วมโครงการความร่วมมือไทย-อิสราเอลเพื่อการจัดหางาน (Thailand Israel Cooperation on the Placement of Workers : TIC)
ทั้งนี้ นายเมอีร์ฯ กล่าวขอบคุณรัฐบาลไทยที่มีความตกลงโครงการ TIC ทําให้สามารถประหยัด ค่านายหน้าให้กับแรงงานไทยไม่ต่ํากว่า 200 ล้านนิวเชเกล และเป็นช่องทางที่ทําให้มีการคัดเลือกแรงงานไทยที่มีคุณภาพไปทํางานที่อิสราเอล
รมว.แรงงาน ให้สัมภาษณ์ภายหลังการหารือว่า “แรงงานไทยที่จะไปทํางานภาคเกษตรกรรมที่อิสราเอล จะต้องเป็นแรงงานที่มีคุณภาพ ซึ่งในปีนี้ทางอิสราเอลจะเปิดโควต้าให้แรงงานไทย 5,000 คน โดยคัดเลือกผ่านโครงการ TIC พร้อมตรวจสุขภาพและอบรมเตรียมความพร้อม ทั้งในเรื่องวัฒนธรรมและข้อมูลต่างที่เป็นประโยชน์ก่อนไปทํางาน รวมทั้งมีหลักประกันสังคมให้แก่แรงงานที่ไปทํางานในอิสราเอล ส่วนปัญหายาเสพติดที่เกิดจากแรงงานไทย ที่อยู่เกินกําหนดระยะอนุญาตการทํางาน และนํายาเสพติดไปจําหน่ายแก่แรงงานไทยในอิสราเอล ทางการอิสราเอลจะดําเนินการตามกฎหมายต่อไป ในส่วนของแรงงานไทยที่เสพยาจะมีการสุ่มตรวจ แล้วส่งแรงงานที่กระทําผิดกลับประเทศไทย เพื่อไม่ให้เกิดการแพร่ขยายของยาเสพติดอีกต่อไป”
สถิติแรงงานไทยที่เดินทางไปทํางานภายใต้โครงการความร่วมมือไทย-อิสราเอลเพื่อการจัดหางาน (Thailand Israel Cooperation on the Placement of Workers : TIC) ตั้งแต่ 27 มิถุนายน 2555 - 31 มีนาคม 2561 รวมทั้งสิ้น 29,768 คน
+++++++++++++++++++
กองเผยแพร่และประชาสัมพันธ์
ปริยรณ พรหมสาขา ณ สกลนคร ข่าว
สมภพ ศีลบุตร ภาพ
17 พฤษภาคม 2561
รัฐบาลไทย-ข่าวทำเนียบรัฐบาล-รัฐบาลเชิญชวนสวดมนต์ข้ามปีเพื่อความเป็นสิริมงคล​
วันจันทร์ที่ 31 ธันวาคม 2561
รัฐบาลเชิญชวนสวดมนต์ข้ามปีเพื่อความเป็นสิริมงคล​
รัฐบาลเชิญชวนสวดมนต์ข้ามปีเพื่อความเป็นสิริมงคล​
ในวันนี้​ (31​ ธ.ค.61)​ เวลา​  23.20 น.​ นายกรัฐมนตรีมอบหมายให้พลอากาศเอก​ ประจิน​ จั่นตอง​ รองนายกรัฐมนตรีและรัฐมนตรีว่าการกระทรวงยุติธรรม​ เป็นประธานในพิธี​ "สวดมนต์ข้ามปี ถวายพระราชกุศล​ เสริมสิริมงคลทั่วโลก" ส่งท้ายปีเก่าวิถีไทยต้อนรับปีใหม่วิถีธรรม​ พ.ศ.2562 ณ​ มณฑลท้องสนามหลวง​
สําหรับกิจกรรมในวันที่​ 31​ ธันวาคม​ 2561​ มีดังนี้
เวลา​ 18.00​ -​ 23.30 น.​ การแสดงทางศิลปวัฒนธรรม​ ปาฐกถาธรรม​ สวดมนต์​ และเจริญจิตภาวนา
เวลา​ 23.40 น.​ พิธีถวายพระพรชัยมงคล
เวลา​ 23.45 -​ 23.50 น.​ สวดมนต์ส่งท้ายปีเก่า​ บทนะโม​ 3​ จบ​ บทสรรเสริญคุณพระรัตนตรัย​ (อิติปิโส ภะคะวา)
เวลา​ 24.00 น.​ ลั่นฆ้องชัย​ 9​ ครั้ง​ และสวดมนต์บทชยันโต
เมื่อเข้าสู่วันที่​ 1​ มกราคม​ 2562​ จะมีการสวดมนต์รับปีใหม่บทชัยมงคลคาถา​ (พาหุง)​
เวลา​ 07.00 น.​ ทําบุญตักบาตรเพื่อถวายเป็นพระราชกุศลเพื่อความเป็นสิริมงคล
.........................................................................
กลุ่มประชาสัมพันธ์และเผยแพร่ สํานักโฆษก
ข้อมูลโดย พลอากาศเอก มณฑล สัชฌุกร
โฆษกประจํารองนายกรัฐมนตรี (พลอากาศเอก ประจิน จั่นตอง)
รัฐบาลไทย-ข่าวทำเนียบรัฐบาล-รัฐบาลโดยกระทรวงอุตสาหกรรมจัดจุดบริการประชาชน บริเวณท้องสนามหลวง จุดบริการที่ 6 หน้าโรงละครแห่งชาติ และโซนใต้
วันพุธที่ 18 มกราคม 2560
รัฐบาลโดยกระทรวงอุตสาหกรรมจัดจุดบริการประชาชน บริเวณท้องสนามหลวง จุดบริการที่ 6 หน้าโรงละครแห่งชาติ และโซนใต้
17 มค 60 รัฐบาลโดยกระทรวงอุตสาหกรรมจัดจุดบริการประชาชน บริเวณท้องสนามหลวง จุดบริการที่ 6 หน้าโรงละครแห่งชาติ และโซนใต้
วันที่ 17 ม.ค.2560 รัฐบาลโดยกระทรวงอุตสาหกรรม จัดจุดให้บริการอํานวยความสะดวกแก่ประชาชนบริเวณท้องสนามหลวง จุดบริการที่ 6 หน้าโรงละครแห่งชาติ และโซนใต้ และศูนย์วีลแชร์ นําทีมโดย นางสาวนิสากร จึงเจริญธรรม รองปลัดกระทรวงอุตสาหกรรม นายกอบชัย สังสิทธิสวัสดิ์ รองปลัดกระทรวงอุตสาหกรรม นายสมคิด วงศ์ไชยสุวรรณ รองปลัดกระทรวงอุตสาหกรรม ผู้อํานวยการในสํานักงานปลัดกระทรวงอุตสาหกรรม และกลุ่มประสิทธิภาพที่ 2 ข้าราชการและเจ้าหน้าที่จากส่วนกลาง ส่วนภูมิภาค บริการอาหารและเครื่องดื่ม ดังนี้
- ข้าวเหนียวหมูฝอย 750 กล่อง
- คุกกี้ 350 ชิ้น
- ขนมปังกรอบ 400 ชิ้น
- ข้าวกล่อง 300 กล่อง
- บะหมี่ผัด 300 กล่อง
- เส้นหมี่ไก่อบ 200 ชุด
- ข้าวไก่กระเทียม 200ชุด
- น้ําหวาน 400 แก้ว
- ไอศครีม 1 ถัง
- ขนมเค้กยูโร ขนมอบกรอบ
แจกจ่ายแก่ทหาร ตํารวจ เจ้าหน้าที่ อาสาสมัคร และประชาชนที่มาร่วมถวายสักการะพระบรมศพและถวายอาลัยแด่พระบาทสมเด็จพระเจ้าอยู่หัวปรมินทรมหาภูมิพลอดุลยเดช โดยหน่วยงานหลัก คือ สํานักต่างๆ สํานักงานปลัดกระทรวงอุตสาหกรรม และได้รับการสนับสนุนกาแฟ ไมโล 2,400 แก้ว จากบริษัทไทย-โกเบ เวลดิ้งจํากัด และก๋วยเตี๋ยวหลอดจํานวน 400 ชุดจาก นักศึกษาวิทยาลัยป้องกันราชอาณาจักร รุ่นที่ 58 หมู่ช้าง
รัฐบาลไทย-ข่าวทำเนียบรัฐบาล-รมว.ทส. เป็นประธานการประชุมคณะอนุกรรมการขับเคลื่อนการป้องกันและปราบปรามการตัดไม้ทำลายป่าสัญจร ครั้งที่ 2/2561
วันพฤหัสบดีที่ 21 มิถุนายน 2561
รมว.ทส. เป็นประธานการประชุมคณะอนุกรรมการขับเคลื่อนการป้องกันและปราบปรามการตัดไม้ทําลายป่าสัญจร ครั้งที่ 2/2561
รมว.ทส. เป็นประธานการประชุมคณะอนุกรรมการขับเคลื่อนการป้องกันและปราบปรามการตัดไม้ทําลายป่าสัญจร ครั้งที่ 2/2561
รมว.ทส. เป็นประธานการประชุมคณะอนุกรรมการขับเคลื่อนการป้องกันและปราบปรามการตัดไม้ทําลายป่าสัญจร ครั้งที่ 2/2561
วันศุกร์ที่ 15 มิถุนายน 2561 พลเอก สุรศักดิ์ กาญจนรัตน์ รัฐมนตรีว่าการกระทรวงทรัพยากรธรรมชาติและสิ่งแวดล้อม เป็นประธานการประชุมคณะอนุกรรมการขับเคลื่อนการป้องกันและปราบปรามการตัดไม้ทําลายป่าสัญจร ครั้งที่ 2/2561 (ภาคเหนือ) ณ ห้องจดหมายเหตุ ชั้น 2 ศาลากลางจังหวัดแพร่โดยมีนายธัญญา เนติธรรมกุล อธิบดีกรมอุทยานแห่งชาติ สัตว์ป่า และพันธุ์พืช ผู้ว่าราชการจังหวัดแพร่ อด.ปม. ,ทช. ,ทหาร ,ตํารวจ ,ศุลกากร และหน่วยงานที่เกี่ยวข้องเข้าร่วมประชุม
ภาพและข่าว: กรมอุทยานแห่งชาติ ัตว์ป่า และพันธุ์พืช, เผยแพร่: อาทิตยา
รัฐบาลไทย-ข่าวทำเนียบรัฐบาล-สธ.กำชับพื้นที่น้ำท่วม เฝ้าระวังโรคหลังน้ำลด
วันอังคารที่ 12 ธันวาคม 2560
สธ.กําชับพื้นที่น้ําท่วม เฝ้าระวังโรคหลังน้ําลด
กระทรวงสาธารณสุข กําชับพื้นที่น้ําท่วมจัดบริการดูแลประชาชนต่อเนื่อง เฝ้าระวังโรคหลังน้ําลด ทั้งโรคฉี่หนู ตาแดง ไข้หวัด ไข้เลือดออก
กระทรวงสาธารณสุข กําชับพื้นที่น้ําท่วมจัดบริการดูแลประชาชนต่อเนื่อง เฝ้าระวังโรคหลังน้ําลด ทั้งโรคฉี่หนู ตาแดง ไข้หวัด ไข้เลือดออก
วันนี้ (12ธันวาคม2560) ที่กระทรวงสาธารณสุข จ.นนทบุรี นายแพทย์โอภาส การย์กวินพงศ์ รองปลัดกระทรวงสาธารณสุขในฐานะผู้บัญชาการศูนย์ปฎิบัติการภาวะฉุกเฉินฯ ประชุมทางไกลผ่านระบบวิดีโอกับผู้บริหารสถานบริการในส่วนภูมิภาคทั่วประเทศติดตามการช่วยเหลือประชาชนที่ประสบอุทกภัยโดยสถานการณ์อุทกภัยขณะนี้สถานการณ์เริ่มคลี่คลาย กําชับให้สถานบริการจัดบริการประชาชนต่อเนื่อง สื่อสารโรคและภัยที่มากับน้ําท่วม ที่สําคัญคือ โรคฉี่หนู ไข้หวัด ตาแดง ไข้เลือดออก พร้อมเร่งสํารวจความเสียหายหลังน้ําลด เตรียม ทั้งในส่วนทรัพย์สินของทางราชการและของเจ้าหน้าที่เพื่อให้การช่วยเหลือเบื้องต้นต่อไป
โดยที่จังหวัดนครศรีธรรมราช ได้จัดหน่วยแพทย์เคลื่อนที่ออกให้บริการ 38 ทีม ออกให้บริการ 444 ครั้ง ให้การดูแลประชาชนด้านสุขภาพกาย 6,538 คน ส่วนใหญ่เป็นโรคน้ํากัดเท้า ไข้หวัด โรคเรื้อรัง ด้านสุขภาพจิตให้คําปรึกษา 5,580คน ทั้งนี้ ได้ส่งเจ้าหน้าที่และ อสม.ออกเคาะประตูบ้านเตือน "1ภัย 3โรค" คือภัยจากการจมน้ํา ในผู้ที่ช่วยเหลือตัวเองไม่ได้ มีโรคประจําตัว เช่น ลมชักและความประมาท คิดว่าน้ําไม่เชี่ยว ส่วน 3โรคคือโรคฉี่หนู ไข้หวัด ไข้เลือดออก พร้อมคัดกรองและให้ยารักษาทันที โดยคัดกรองไปแล้วเกือบ 3,000 คน
"โรคที่พบได้บ่อยหลังน้ําลดที่เป็นอันตรายถึงเสียชีวิต คือโรคฉี่หนู ส่วนใหญ่เชื้อโรคจะอยู่ในน้ําที่ท่วมขัง หลังลุยน้ํา ย่ําโคลน ให้รีบอาบน้ําทําความสะอาดร่างกาย และหากมีไข้สูง ตาแดง ปวดน่อง ให้รีบพบแพทย์ทันที ป้องกันโรคแทรกซ้อน ซึ่งโรคนี้มียารักษาให้หายได้ หากรักษาได้ทันท่วงที "นายแพทย์โอภาสกล่าว************* ธันวาคม 2560
รัฐบาลไทย-ข่าวทำเนียบรัฐบาล-พาณิชย์จับมือพันธมิตรจัดงาน 4 สร้าง ลดค่าครองชีพ แนะนำอาชีพ เจรจาธุรกิจสร้างโอกาสขายสินค้าชุมชน
วันพฤหัสบดีที่ 5 กรกฎาคม 2561
พาณิชย์จับมือพันธมิตรจัดงาน 4 สร้าง ลดค่าครองชีพ แนะนําอาชีพ เจรจาธุรกิจสร้างโอกาสขายสินค้าชุมชน
“พาณิชย์” จับมือหน่วยงานพันธมิตรจัดงาน “สร้างงาน สร้างตลาด สร้างโอกาส สร้างรายได้” เพื่อจังหวัดพัทลุง ปัตตานี และนราธิวาส 6-9 ก.ค.นี้ เตรียมนําสินค้าธงฟ้าราคาถูกจําหน่าย ช่วยลดค่าครองชีพ
พร้อมจัดบูธแนะนําการทําธุรกิจ ฝึกอาชีพ ทําอาชีพผ่านการลงทุนในแฟรนไชส์ และยังจัดเวทีเจรจาธุรกิจ ช่วยสร้างโอกาสในการจําหน่ายให้กับสินค้าชุมชน
ตามที่กระทรวงพาณิชย์โดย นายสนธิรัตน์ สนธิจิรวงศ์ รัฐมนตรีว่าการกระทรวงพาณิชย์ มีนโยบาย เพื่อให้ความช่วยเหลือประชาชนผู้มีรายได้น้อยในการลดค่าครองชีพ ช่วยสร้างรายได้ สร้างโอกาสในการทําอาชีพและทําธุรกิจ ต้องการแก้ไขปัญหาความเหลื่อมล้ําและให้ความช่วยเหลือประชาชนในจังหวัดที่มีรายได้น้อยที่สุด 10 จังหวัด โดยในครั้งนี้กระทรวงพาณิชย์กําหนดจัดกิจกรรมโครงการประชารัฐ “สร้างงาน สร้างตลาด สร้างโอกาส สร้างรายได้” เพื่อจังหวัดพัทลุง ปัตตานี และนราธิวาส ในวันที่ 6-9 กรกฎาคม 2561 ณ บริเวณ หน้าศาลากลางจังหวัดพัทลุง และได้มอบหมายให้ นายวิเชียร ชวลิต ที่ปรึกษารัฐมนตรีว่าการกระทรวงพาณิชย์ เป็นประธานการเปิดโครงการดังกล่าว หลังจากที่ก่อนหน้านี้ได้จัดไปแล้วที่จังหวัดอํานาจเจริญและบุรีรัมย์
การจัดงานในครั้งนี้ กระทรวงพาณิชย์ได้ร่วมมือกับหน่วยงานพันธมิตร ได้แก่ หน่วยบัญชาการทหารพัฒนา กองบัญชาการกองทัพไทย ธ.ก.ส. SME Bank ธนาคารออมสิน จัดบูธให้คําปรึกษาการทําธุรกิจและ การส่งออก แนะนําตัวอย่างความสําเร็จในการทําธุรกิจ แนะนําการสร้างอาชีพให้ผู้มีรายได้น้อย เช่น อบรม ทําก๋วยเตี๋ยวและกล้วยทอด แนะนําการสร้างงานสร้างอาชีพผ่านการลงทุนในธุรกิจแฟรนไชส์ที่ใช้เงินลงทุนไม่สูง และการให้คําปรึกษาด้านแหล่งเงินทุน เพื่อนําไปใช้ในการประกอบธุรกิจ รวมทั้งอบรมขั้นตอนการส่งออกและ การขยายตลาดสู่ประเทศ CLMV
ขณะเดียวกัน จะจัดเวทีการเจรจาจับคู่ธุรกิจ ระหว่างผู้ประกอบการท้องถิ่นจากจังหวัดพัทลุง นราธิวาส และปัตตานี และห้างโมเดิร์นเทรด เป้าหมายจํานวน 100 ราย เพื่อให้สินค้าชุมชนได้มีโอกาสในการจําหน่ายเพิ่มขึ้น และสร้างรายได้ให้กับผู้ผลิตในระดับฐานราก และยังมีแผนที่จะผลักดันให้สินค้าชุมชนเข้าไปจําหน่าย ในร้านค้าธงฟ้าประชารัฐ โดยมีผลิตภัณฑ์เด่นที่จะนํามาจําหน่ายพร้อมกับการสร้างเครือข่ายกับห้างโมเดิร์นเทรด อาทิ ข้าวสังข์หยดอบกรอบ กาแฟข้าวสังข์หยด หมอนยางพารา และหมอนยางพาราผสมผงถ่าน กล้วยไข่แก้ว และเครื่องแต่งกายผ้าบาติก
สําหรับกิจกรรมลดค่าครองชีพ จะจัดงานจําหน่ายสินค้าธงฟ้าราคาประหยัด นําสินค้าอุปโภคบริโภค ที่จําเป็นในชีวิตประจําวันมาจําหน่ายในราคาถูกกว่าท้องตลาด 20-40% จํานวน 60 คูหา และยังมีสินค้าส่งเสริมการขาย ซึ่งจะจําหน่ายในราคาพิเศษอีก 12 คูหา เช่น ไข่ไก่ เนื้อหมูชําแหละ และน้ํามันพืช เป็นต้น ขณะเดียวกัน ได้เปิดโอกาสให้มีการนําสินค้าสิ่งบ่งชี้ทางภูมิศาสตร์ (จีไอ) มาจําหน่ายด้วย 3 คูหา สินค้าจากผู้ประกอบการ MOC Biz Club อีก 5 คูหา และสินค้าจากผู้ประกอบการชุมชน 35 คูหา (พัทลุง 15 คูหา ปัตตานี 10 คูหา และนราธิวาส 10 คูหา)
หลังจากจัดงานที่พัทลุงในครั้งนี้แล้ว กระทรวงฯ จะจัดงานในจังหวัดที่มีรายได้น้อยสุด 10 จังหวัด ที่เหลือต่อไป ได้แก่ น่าน ชัยนาท กาฬสินธุ์ นครพนม แม่ฮ่องสอน และตาก ตั้งเป้าให้แล้วเสร็จภายในปี 2561 นี้
รัฐบาลไทย-ข่าวทำเนียบรัฐบาล-ก.แรงงาน ตรวจสอบความสัมพันธ์นายจ้าง - ลูกจ้าง วันแรกคึกคัก! ย้ำ เปิดบริการคัดกรอง ๓๐ วัน ไม่มีวันหยุด
วันอังคารที่ 8 สิงหาคม 2560
ก.แรงงาน ตรวจสอบความสัมพันธ์นายจ้าง - ลูกจ้าง วันแรกคึกคัก! ย้ํา เปิดบริการคัดกรอง ๓๐ วัน ไม่มีวันหยุด
"รองปลัดแรงงาน" เผย บรรยากาศขั้นตอนการตรวจสอบความสัมพันธ์นายจ้าง - ลูกจ้าง
ที่กระทรวงแรงงาน วันแรกคึกคัก! นายจ้างต่างพาลูกจ้างมาพบเจ้าหน้าที่เพื่อสัมภาษณ์พิสูจน์ความสัมพันธ์ ก่อนรับเอกสารรับรองนําไปสู่ขั้นตอนการตรวจสัญชาติกับประเทศต้นทางตามที่กําหนด
"รองปลัดแรงงาน" เผย บรรยากาศขั้นตอนการตรวจสอบความสัมพันธ์นายจ้าง - ลูกจ้าง ที่กระทรวงแรงงาน วันแรกคึกคัก! นายจ้างต่างพาลูกจ้างมาพบเจ้าหน้าที่เพื่อสัมภาษณ์พิสูจน์ความสัมพันธ์ ก่อนรับเอกสารรับรองนําไปสู่ขั้นตอนการตรวจสัญชาติกับประเทศต้นทางตามที่กําหนดเพื่อเข้าสู่ระบบการจ้างงานที่ถูกต้องตามกฎหมาย ป้องกันปัญหาการค้ามนุษย์ด้านแรงงาน
นายอนุรักษ์ ทศรัตน์ รองปลัดกระทรวงแรงงาน เปิดเผยภายหลังจากตรวจเยี่ยมการตรวจสอบ
คัดกรองความสัมพันธ์ นายจ้าง - ลูกจ้าง ที่ศูนย์รับแจ้งการทํางานของคนต่างด้าว บริเวณชั้นล่างอาคารกระทรวงแรงงานว่า หลังจากที่ได้เปิดศูนย์รับแจ้งการทํางานของคนต่างด้าวตั้งแต่วันที่ ๒๔ ก.ค. - ๗ ส.ค.๖๐ เพื่อรับคําขอการจ้างคนต่างด้าว และได้สิ้นสุดลงเมื่อวานนี้ (๗ ส.ค.๖๐) ขั้นตอนต่อไปเป็นการพิสูจน์ความสัมพันธ์นายจ้าง - ลูกจ้าง ระหว่างวันที่ 8 ส.ค. - 6 ก.ย.60 รวม 30 วัน ไม่เว้นวันหยุด ซึ่งกระทรวงแรงงานเป็นหนึ่งในสถานที่ที่ดําเนินการในขั้นตอนดังกล่าว ความสําคัญของขั้นตอนนี้ทําให้คนต่างด้าวที่ทํางานอยู่กับนายจ้างที่ไม่ถูกกฎหมายตั้งแต่เข้าเมืองผิดกฎหมาย การทํางานผิดกฎหมาย ซึ่งจะมีโทษตาม พ.ร.บ.คนเข้าเมือง และ พ.ร.ก. การทํางานของคนต่างด้าว เพื่อให้มีเอกสารการจ้างงานที่ถูกต้องตามกฎหมาย ป้องกันปัญหาการค้ามนุษย์ด้านแรงงาน ซึ่งในวันนี้กระทรวงแรงงานจะพิจารณาว่าลูกจ้างที่นายจ้างได้มายื่นคําขอไว้นั้น เป็นนายจ้างลูกจ้างกันจริงหรือไม่ หากพิสูจน์ทราบว่าเป็นลูกจ้างนายจ้างกันจริง เจ้าหน้าที่จะออกหลักฐานซึ่งเป็นเอกสารรับรองเพื่อให้นายจ้างพาลูกจ้างไปตรวจสัญชาติกับประเทศต้นทางตามที่กําหนดทั้ง ๓ สัญชาติต่อไป
ด้าน นายอนันต์ชัย อุทัยพัฒนาชีพ ผู้ตรวจราชการกระทรวงแรงงาน ในฐานะโฆษกกระทรวงแรงงาน เปิดเผยว่า จากผลการรับแจ้งการทํางานของคนต่างด้าวทั้ง 100 ศูนย์ทั่วประเทศ ตั้งแต่วันที่ 27 ก.ค. – 7 ส.ค.60 พบว่า มีนายจ้างมาแจ้งการใช้แรงงานต่างด้าว 193,918 ราย ลูกจ้างต่างด้าว 772,270 คน แยกเป็นแรงงานต่างด้าวสัญชาติเมียนมามากที่สุด 451,515 คน รองลงมากัมพูชา 222,907 คน และลาว 97,848 คน ตามลําดับ เมื่อจําแนกตามประเภทกิจการ 5 อันดับแรก ได้แก่ ก่อสร้าง เกษตรและปศุสัตว์ อาหารและเครื่องดื่ม การให้บริการต่างๆ และผู้รับใช้ในบ้าน ตามลําดับ จังหวัดที่มีการยื่นขอจ้างคนต่างด้าวมากที่สุด 5 จังหวัด ได้แก่ กรุงเทพมหานคร ชลบุรี สมุทรปราการ ปทุมธานีและระยอง ตามลําดับ
-----------------------------
กองเผยแพร่และประชาสัมพันธ์/
ชนินทร เพ็ชรทับ - ข่าว/
สมภพ ศีลบุตร - ภาพ/
8 สิงหาคม 2560
รัฐบาลไทย-ข่าวทำเนียบรัฐบาล-เมืองท่องเที่ยวที่ได้รับความนิยมที่สุดในโลก ปี 62
วันจันทร์ที่ 25 พฤศจิกายน 2562
เมืองท่องเที่ยวที่ได้รับความนิยมที่สุดในโลก ปี 62
วันอาทิตย์ที่ 24 พฤศจิกายน 2562
Your browser does not support the audio element.
ต่อจากนี้ไป ขอเชิญรับฟังไทยคู่ฟ้า ครับ
“กรุงเทพมหานคร” ได้รับรางวัลเมืองท่องเที่ยวที่ได้รับความนิยมที่สุดในโลก ประจําปี 2562 จากผลการสํารวจของนิตยสาร บิสิเนส ทราเวลเลอร์ ไชน่า ซึ่งเป็นนิตยสารด้านการท่องเที่ยวฉบับภาษาจีน ที่ได้รับความนิยมในกลุ่มชาวจีนผู้ชื่นชอบการท่องเที่ยว ในงาน The 2019 Business Traveller China Awards Ceremony เพื่อมอบรางวัลให้กับผู้ประกอบการในอุตสาหกรรมการท่องเที่ยว โรงแรม ที่พัก สายการบิน รวมถึงจุดหมายปลายทางยอดนิยมประจําปี 2019 โดย 3 อันดับเมืองท่องเที่ยวที่ได้รับความนิยม คือ 1. กรุงเทพมหานคร ประเทศไทย 2. กรุงโตเกียว ประเทศญี่ปุ่น 3. เมืองซานย่า ประเทศจีน จึงเป็นการยืนยันถึงความประทับใจและคุ้มค่าต่อการเลือกมาท่องเที่ยว ณ เมืองหลวงของประเทศไทย
ร่วมเดินหน้าประเทศไทย กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-รัฐบาลเปิดปฏิบัติการฝนหลวงสู้ภัยแล้ง ปี 61 เน้นเพิ่มปริมาณน้ำสำรอง แนะเกษตรกรวางแผนใช้น้ำอย่างระมัดระวัง
วันเสาร์ที่ 3 มีนาคม 2561
รัฐบาลเปิดปฏิบัติการฝนหลวงสู้ภัยแล้ง ปี 61 เน้นเพิ่มปริมาณน้ําสํารอง แนะเกษตรกรวางแผนใช้น้ําอย่างระมัดระวัง
รัฐบาลเปิดปฏิบัติการฝนหลวงสู้ภัยแล้ง ปี 61 เน้นเพิ่มปริมาณน้ําสํารอง แนะเกษตรกรวางแผนใช้น้ําอย่างระมัดระวัง พร้อมสั่งทุกหน่วยเร่งสร้างการรับรู้ช่วยชาวนา ตัดวงจรการเอาเปรียบจากพ่อค้าคนกลาง
รัฐบาลเปิดปฏิบัติการฝนหลวงสู้ภัยแล้ง ประจําปี 2561 อย่างเป็นทางการแล้ว เพื่อรับมือกับปัญหาน้ําในช่วงฤดูแล้ง โดยคํานึงถึงความต้องการของเกษตรกรและผู้ใช้น้ําทั่วประเทศ ทั้งในพื้นที่เขตชลประทานและนอกเขตชลประทาน รวมทั้งเพิ่มปริมาณน้ําต้นทุนในระบบบริหารจัดการน้ําด้วย
“แผนปฏิบัติการเริ่มตั้งแต่ 1 มี.ค. – 31 ต.ค.61 โดยจัดตั้งหน่วยปฏิบัติการ 7 แห่งใน 5 ภูมิภาค ได้แก่ จ. เชียงใหม่ พิษณุโลก ขอนแก่น นครสวรรค์ กาญจนบุรี จันทบุรี และประจวบคีรีขันธ์ ซึ่งเจ้าหน้าที่ทุกหน่วย เช่น กรมฝนหลวงฯ กรมอุตุนิยมวิทยา กรมชลประทาน ฯลฯ จะบูรณาการวิเคราะห์ข้อมูลสภาพอากาศ ขึ้นบินทําฝนเทียม และแจ้งข้อมูลให้เกษตรกรและประชาชนทราบ”
ทั้งนี้ พลเอก ประยุทธ์ จันทร์โอชา นายกรัฐมนตรี ได้รับรายงานว่า ในช่วงฤดูแล้งปีนี้อ่างเก็บน้ําทั่วประเทศยังมีปริมาณน้ําเพียงพอ แต่อยากให้พี่น้องเกษตรกรวางแผนการเพาะปลูกและใช้น้ําอย่างระมัดระวัง เพราะแม้ว่าจะมีปริมาณน้ํามาก แต่ก็อาจเสี่ยงกับการขาดแคลนได้ ถ้าหลายคนต้องการปลูกพืชนอกฤดูกาลมาก เช่น ข้าว เนื่องจากได้ราคาดี และเมื่อมีผลผลิตมากราคาก็จะตก จึงขอความร่วมมือทุกคนในเรื่องนี้ โดยอาจปลูกพืชใช้น้ําน้อยร่วมด้วย
นอกจากนี้ นายกรัฐมนตรีได้สั่งการให้กระทรวงพาณิชย์ กระทรวงเกษตรและสหกรณ์ และหน่วยงานในพื้นที่เร่งสร้างความเข้าใจที่ถูกต้องกับเกษตรกร เช่น ข้อมูลราคาผลผลิตที่แท้จริง สิทธิรับการช่วยเหลือจากภาครัฐ ฯลฯ โดยได้ยกตัวอย่างการขายข้าวสดและข้าวตากที่มีความชื้นแตกต่างกันว่า ราคาขายที่เหมาะสมควรเป็นเท่าใด เป็นต้น เพื่อป้องกันการถูกเอาเปรียบจากพ่อค้าคนกลางหรือข้าราชการที่ฉวยโอกาสจากความไม่รู้ของประชาชน
--------------------
สํานักโฆษก
รัฐบาลไทย-ข่าวทำเนียบรัฐบาล-นายกรัฐมนตรียืนยันพร้อมสนับสนุนภาคเอกชน ตามแนวทาง “สิทธิมนุษยชนในการประกอบธุรกิจ”
วันพุธที่ 4 ตุลาคม 2560
นายกรัฐมนตรียืนยันพร้อมสนับสนุนภาคเอกชน ตามแนวทาง “สิทธิมนุษยชนในการประกอบธุรกิจ”
วันนี้ เวลา 10.30 น. ตามเวลาท้องถิ่น ณ โรงแรม Four Seasons กรุงวอชิงตัน สหรัฐอเมริกา พลเอก ประยุทธ์ จันทร์โอชา นายกรัฐมนตรี พบปะกับภาคเอกชนไทย เพื่อรับฟังผลการหารือระหว่างภาคเอกชนไทยกับสภาหอการค้าสหรัฐฯ และแลกเปลี่ยนข้อมูล ความคิดเห็นเกี่ยวกับการค้าแ
นายกลินทร์ สารสิน ประธานหอการค้าไทย และผู้บริหาร SCG ได้รายงานภาพรวมการหารือระหว่างภาคเอกชนไทยและสหรัฐฯว่า ไทยและสหรัฐฯ ควรใช้ประโยชน์จากสนธิสัญญาไมตรีและความสัมพันธ์ทางเศรษฐกิจ ให้เกิดประโยชน์แก่การค้าและการลงทุนทั้งสองฝ่ายอย่างเต็มที่ พร้อมทั้ง จะมีการร่าง MOU เพื่อให้การส่งเสริมการลงทุนมากขึ้น มีเป้าหมายเดียวกัน และที่สําคัญมีแนวทางที่สามารถปฏิบัติได้จริง โดยจะครอบคลุมด้านต่างๆอย่างคลอบคลุม ที่ไทยและสหรัฐฯมีศักยภาพ เช่น อาหาร พลังงาน ยานยนต์ เป็นต้น นอกจากนี้ หอการค้าสหรัฐฯแสดงความยินดีที่จะเป็นตัวเชื่อมระหว่างภาคเอชนและรัฐบาลสหรัฐฯด้วย
ในโอกาสนี้ นายกรัฐมนตรีได้กล่าวถึงภาพรวมการหารือกับประธานาธิบดีสหรัฐฯว่า การหารือเป็นไปด้วยความราบรื่น ด้วยความเป็นมิตรที่ดีต่อกัน และยินดีสนับสนุนการดําเนินงานของภาคเอกชนทั้งสองประเทศ เพื่อให้เกิดประโยชน์ร่วมกัน ทั้งนี้ ขอให้หน่วยงานที่เกี่ยวข้องบูรณาการข้อมูลต่างๆ เกี่ยวกับการค้า และการลงทุน และจัดตั้งศูนย์ข้อมูล เช่นเดียวกับ ศูนย์ดํารงธรรม เพื่อให้ข้อมูล แนวทาง และทิศทางการค้าการลงทุนเป็นเอกภาพ พร้อมทั้ง สร้างความเข้าใจและการรับรู้เกี่ยวกับนโยบาย กฎระเบียบที่เอื้อต่อการลงทุนที่รัฐบาลได้ดําเนินการ รวมทั้ง มาตรการสนับสนุนการลงทุนให้กว้างขวาง ทั่วถึง และถูกต้องด้วย
นอกจากนี้ นายกรัฐมนตรีได้กล่าวย้ําว่า ภาคเอกชน เป็นกลไกสําคัญในการขับเคลื่อนเศรษฐกิจ โดยรัฐบาลทําหน้าที่เป็นผู้อํานวยความสะดวกและสนับสนุน ดังนั้น หากมีข้อเสนอ หรือข้อติดขัด ขอให้แจ้ง รัฐบาลจะได้ดําเนินการเพื่อให้กลไกเดินหน้าต่อไปได้อย่างราบรื่น ที่สําคัญ รัฐบาลได้ดําเนินการตามหลัก “สิทธิมนุษยชนในการประกอบธุรกิจ” โดยยึดแนวทาง “ เคารพ คุ้มครอง และเยียวยา” เพื่อเป็นไปตามแนวทางของสหประชาชาติ
ภายหลังการหารือ นายกลินทร์ สารสิน ผู้บริหาร SCG ได้ชี้แจงกรณีการซื้อถ่านหินจากสหรัฐฯว่า SCG เตรียมลงนามซื้อถ่านหินจากภาคเอกชนสหรัฐฯ 2 ฉบับ รวม 155,000 ตัน เพื่อใช้ในการผลิตปูนซีเมนต์ และทดแทนการซื้อถ่านหินจากอินโดนีเซีย ที่ปัจจุบันอินโดนีเซียมีความต้องการใช้ถ่านหินสูงขึ้น SCG จึงต้องมองหาแหล่งถ่านหินใหม่ ซึ่งถ่านหินจากสหรัฐฯมีคุณภาพดีและคุ้มค่าต่อการลงุทน
รัฐบาลไทย-ข่าวทำเนียบรัฐบาล-ราชกิจจานุเบกษา เผยแพร่กฎ ก.ค.ศ.การเลื่อนเงินเดือนของข้าราชการครูและบุคลากรทางการศึกษา พ.ศ.๒๕๖๑
วันพฤหัสบดีที่ 27 กันยายน 2561
ราชกิจจานุเบกษา เผยแพร่กฎ ก.ค.ศ.การเลื่อนเงินเดือนของข้าราชการครูและบุคลากรทางการศึกษา พ.ศ.๒๕๖๑
ราชกิจจานุเบกษา เมื่อวันที่ ๒๖ กันยายน ๒๕๖๑ เผยแพร่กฎ ก.ค.ศ. การเลื่อนเงินเดือนของข้าราชการครูและบุคลากรทางการศึกษา พ.ศ. ๒๕๖๑
ราชกิจจานุเบกษา เมื่อวันที่ ๒๖ กันยายน ๒๕๖๑ เผยแพร่กฎ ก.ค.ศ. การเลื่อนเงินเดือนของข้าราชการครูและบุคลากรทางการศึกษา พ.ศ. ๒๕๖๑
โดยใช้บังคับตั้งแต่วันที่ ๑ ตุลาคม ๒๕๖๑ เป็นต้นไป และยกเลิกกฎ ก.ค.ศ. ว่าด้วยการเลื่อนขั้นเงินเดือนของข้าราชการครูและบุคลากรทางการศึกษา พ.ศ. ๒๕๕๐ มีสาระสําคัญ เช่น การเลื่อนเงินเดือนของข้าราชการครูและบุคลากรทางการศึกษา ให้ผู้บังคับบัญชาแต่งตั้งคณะกรรมการไม่น้อยกว่า ๓ คนพิจารณา และจะใช้วิธีการหารเฉลี่ยเพื่อให้ทุกคนได้รับการเลื่อนเงินเดือนในอัตราร้อยละที่เท่ากันไม่ได้ โดยการเลื่อนเงินเดือนแต่ละคนในแต่ละครั้งไม่เกินร้อยละ ๖ ของฐานในการคํานวณ
Rewriter/Editor บัลลังก์ โรหิตเสถียร
รัฐบาลไทย-ข่าวทำเนียบรัฐบาล-กรมธนารักษ์ จ่ายแลกเหรียญกษาปณ์หมุนเวียนสมเด็จพระเจ้าอยู่หัวมหาวชิราลงกรณ บดินทรเทพยวรางกูร เริ่ม 6 เมษายน 2561
วันพุธที่ 28 มีนาคม 2561
กรมธนารักษ์ จ่ายแลกเหรียญกษาปณ์หมุนเวียนสมเด็จพระเจ้าอยู่หัวมหาวชิราลงกรณ บดินทรเทพยวรางกูร เริ่ม 6 เมษายน 2561
ด้วยกระทรวงการคลัง ได้รับพระราชทานพระราชานุญาตรูปแบบเหรียญกษาปณ์ ให้จัดทําเหรียญกษาปณ์หมุนเวียนสมเด็จพระเจ้าอยู่หัวมหาวชิราลงกรณ บดินทรเทพยวรางกูร เพื่อใช้ในระบบเศรษฐกิจของประเทศ
ด้วยกระทรวงการคลัง ได้รับพระราชทานพระราชานุญาตรูปแบบเหรียญกษาปณ์ ให้จัดทําเหรียญกษาปณ์หมุนเวียนสมเด็จพระเจ้าอยู่หัวมหาวชิราลงกรณ บดินทรเทพยวรางกูร เพื่อใช้ในระบบเศรษฐกิจของประเทศ เมื่อวันที่ 21 กรกฎาคม 2560 โดยผลิตเป็นเหรียญกษาปณ์หมุนเวียน รวม 9 ชนิดราคา ประกอบด้วยเหรียญชนิดราคา 10 บาท 5 บาท 2 บาท 1 บาท 50 สตางค์ 25 สตางค์ 10 สตางค์ 5 สตางค์ และ 1 สตางค์ พร้อมทั้งได้รับพระราชทานพระราชานุญาตให้ออกจ่ายแลกในระบบเศรษฐกิจ ตั้งแต่วันที่ 6 เมษายน 2561 เป็นต้นไป
วันนี้ (28 มีนาคม 2561) ณ กระทรวงการคลัง นายอภิศักดิ์ ตันติวรวงศ์ รัฐมนตรีว่าการกระทรวงการคลัง เปิดเผยว่า เหรียญกษาปณ์หมุนเวียนสมเด็จพระเจ้าอยู่หัวมหาวชิราลงกรณ บดินทรเทพยวรางกูร ที่จะนําออกจ่ายแลกในระบบเศรษฐกิจ โดยรูปแบบลักษณะของเหรียญกษาปณ์หมุนเวียน ทั้ง 9 ชนิดราคา กรมธนารักษ์ ได้ออกแบบเพื่อเฉลิมพระเกียรติสมเด็จพระเจ้าอยู่หัวมหาวชิราลงกรณ บดินทรเทพยวรางกูร พระมหากษัตริย์รัชกาลที่ 10 แห่งพระบรมราชจักรีวงศ์
รัฐมนตรีว่าการกระทรวงการคลัง กล่าวต่อว่า ด้านหน้าเหรียญทุกชนิดราคา กลางเหรียญมีพระบรมรูปสมเด็จพระเจ้าอยู่หัวมหาวชิราลงกรณ บดินทรเทพยวรางกูร ผินพระพักตร์ทางเบื้องขวา ทรงฉลองพระองค์เต็มยศทหารมหาดเล็กรักษาพระองค์ในพระบาทสมเด็จพระจุลจอมเกล้าเจ้าอยู่หัว ฉลองพระองค์ครุยมหาจักรีบรมราชวงศ์ ทรงเครื่องขัตติยราชอิสริยาภรณ์อันมีเกียรติคุณรุ่งเรืองยิ่งมหาจักรีบรมราชวงศ์และสายสร้อยจุลจอมเกล้า เบื้องขวามีข้อความว่า “มหาวชิราลงกรณ” เบื้องซ้ายมีข้อความว่า “รัชกาลที่ 10” ด้านหลังเหรียญทุกชนิดราคา กลางเหรียญมีอักษรพระปรมาภิไธย วปร ภายใต้พระมหาพิชัยมงกุฎ เบื้องบนมีข้อความว่า “ประเทศไทย” และคําว่า “พ.ศ.” และเลขของปี พ.ศ. ที่จัดทําเหรียญ เบื้องล่างมีข้อความบอกชนิดราคาของเหรียญ สําหรับเหรียญชนิดราคา 5 บาท และ 50 สตางค์ ลวดลายด้านหน้าและด้านหลังของเหรียญวงใน เป็นรูปสิบเหลี่ยม
นอกจากนี้ นายพชร อนันตศิลป์ อธิบดีกรมธนารักษ์ ยังกล่าวเพิ่มเติมว่า กรมธนารักษ์ พร้อมออกใช้และจ่ายแลกเหรียญกษาปณ์หมุนเวียนสมเด็จพระเจ้าอยู่หัวมหาวชิราลงกรณ บดินทรเทพยวรางกูรประกอบด้วยเหรียญชนิดราคา 10 บาท 5 บาท 2 บาท 1 บาท 50 สตางค์ และ 25 สตางค์ ตั้งแต่วันที่ 6 เมษายน 2561 เป็นต้นไป เวลา 08.30-15.30 น. ณ หน่วยรับและจ่ายแลกเหรียญกษาปณ์ กรมธนารักษ์ ซอยอารีย์สัมพันธ์ ถนนพระรามที่ 6 กรุงเทพมหานคร โทร. 0 2618 6340, 0 2273 0899-902 ต่อ 5115 หน่วยรับและจ่ายแลกเหรียญกษาปณ์ สํานักบริหารเงินตรา ถนนจักรพงษ์ กรุงเทพฯโทร. 0 2282 4109-10 หน่วยรับและจ่ายแลกเหรียญกษาปณ์ สํานักบริหารเงินตรา ถนนพหลโยธิน ตําบลคลองหนึ่ง อําเภอคลองหลวง จังหวัดปทุมธานี โทร. 0 2565 7943-49 และศูนย์บริหารจัดการเหรียญกษาปณ์ของกรมธนารักษ์ (HUB) 6 แห่ง ได้แก่ จังหวัดขอนแก่น อุบลราชธานี เชียงใหม่ นครสวรรค์ สงขลา และสุราษฎร์ธานี
ทั้งนี้ เหรียญกษาปณ์หมุนเวียนสมเด็จพระเจ้าอยู่หัวมหาวชิราลงกรณ บดินทรเทพยวรางกูร จะใช้ควบคู่กับเหรียญกษาปณ์หมุนเวียนพระบาทสมเด็จพระปรมินทรมหาภูมิพลอดุลยเดช บรมนาถบพิตร นายพชรกล่าวในตอนท้าย